Kandis ligger nummer 1 på den danske hitliste, og er rejsende i livsglæde - Det handler om kærlighed og evig troskab. Det handler også om kultur, som hver uge fylder idrætshaller med danseglade mennesker og iørefaldende toner - akkompagneret af fadøl og fællessang. Med et salg på over 1.5 millioner plader og en fanklub på godt 3000 medlemmer har Kandis skabt sig en unik platform uden sidestykke på den danske musikscene.
Kandis brager derudaf med sit nye album Kandis 14, og overstråler store kendte pop-rockartister som Medina, Beth Hart og Rasmus Seebach.